Նախագիծ
Հաստատված
Կրթահամալիրի խորհրդի
———————————————
**ՀՀ ԿԳՄՍՆ «Մխիթար Սեբաստացի» կրթահամալիր
 Հարավային դպրոց**

 **2-4 տարեկանների խնամքի և զարգացման ծառայությունների մատուցման պայմանագիր**

**Պայմանագրի կողմերը**

ՀՀ «Մխիթար Սեբաստացի» կրթահամալիրի Հարավային դպրոցը, ի դեմս ղեկավար Շամիրամ Պողոսյանի (այսուհետ` Ղեկավար) … -ի, ծնող … ը (այսուհետ՝  Օրինական ներկայացուցիչ) կնքում են սույն պայմանագիրը:

1. **Պայմանագրի առարկան**

Կրթահամալիրում իրականացվող «Ստեղծողի դպրոց. անհատի կրթական պատվեր. մեդիակրթություն» հեղինակային (պետական այլընտրանքային) կրթական ծրագրով 2-4 տարեկանների (այսուհետ` Սան) խնամքի և զարգացման կազմակերպում մոդել-միջավայրում (Ծրագիր), որտեղ սաների թիվը չի անցնում 25-ից, այդ թվում`

1.1Ինքնուրույնության բնականոն, ազատ և համակողմանի զարգացման համար անհրաժեշտ միջավայրում սանի խնամքի կազմակերպում ամեն օր, բացի շաբաթ և կիրակի օրերից (ռեժիմն ընտրել)`
ամսական

* 9:00-17:00`երեքանգամյա սննդով, մինչև 3 տարեկան՝ 40.000 դրամ, 3 տարեկանից հետո՝ 30.000 դրամ:
* 9:00-13:00`երկանգամյա սննդով, մինչև 3 տարեկան՝ 30.000 դրամ, 3 տարեկանից հետո՝ 20.000 դրամ:
* Ընտանեկան հեռավար-առցանց ուսուցում՝ 5000 դրամ:

1.2 Սանի զարգացման կազմակերպում ուսուցման թվային միջոցներով։
1.3 Ամենօրյա մարմնամարզություն, երաժշտություն (երգ, պար, խաղերգեր, շրխկաններ, ճվիկներ, թռնոցիներ...), տեխնոլոգիա (շրջիկ թատրոնների ստեղծում, ինքնաշեն խաղալիքների, զարգացնող խաղերի ստեղծում…), մարզական խաղեր, այդ թվում` հեծանիվ, ինգնագլոր, ամենօրյա լող ամառային և աշնանային բացօթյա լողափեր, լողափնյա ջրային սահադաշտեր, ձմեռային մարզական խաղեր, ռոդարիական բակային խաղեր, լաբորատորիաներ` ջերմոց, գինու և խաղողի, ծննդյան տորթիկների, ազգային ծիսական խոհանոց-լաբորատորիաներ։
1.4 Սանի, խմբի, գործունեության մասին ամբողջ տեղեկատվության տրամադրում համացանցի միջոցով։
1.5 Սանի ֆիզիկական, առողջական վիճակի վերահսկում:

1. **Օրինական ներկայացուցիչն իրավունք ունի`**

2.1. ՀՀ օրենսդրությամբ, պաշտպանելու Սանի շահերն ու իրավունքները,
2.2. անձամբ կամ ծնողական խորհրդի միջոցով ծանոթանալու ծրագրի տարեկան ծախսերի նախահաշվին և դրամական ծախսերի հաշվետվությանը,
2.3. տեղեկություն ստանալու Սանի նախակրթարանային գործունեության ընթացքի և արդյունքների մասին (համացանց և այլ միջոցներ),
2.4.ներկա լինելու, հետևելու, մասնակցելու խմբի գործունեությանը,
2.5.ակտիվ մասնակցություն ունենալու ընտանեկան հեռավար-առցանց նախագծերին:

1. **Օրինական ներկայացուցիչը պարտավոր է`**

3.1. ծանոթանալ ծրագրի փաթեթին, մասնակցել քննարկումներին, ծրագրային մշակումներին, ստեղծել ընտանեկան հեռավար-առցանց ուսուցման փաթեթներ,
3.2. մասնակցել ծնողական կրթական-տեղեկատվական հավաքներին, ուսումնական օրացույցով որոշված նախագծերին, տոներին, ծեսերին, ծնողական սեմինարներին,
3.3. ունենալ և գործածել համացանցին միացված համակարգիչ, էլհասցե, մշտապես հետևել կրթահամալիրի, դպրոցի, դաստիարակների բլոգներին, կայքերին, «Պարտեզ» ամսագրի աշխատանքներին,
3.4. սահմանված կարգով Սանի բացակայությունների մասին ժամանակին տեղեկացնել դաստիարակին կամ գրասենյակի ղեկավարին,
3.5. Սանին ապահովել անհատական հեծանվով, ինքնագլորով, լողազգեստով, զարգացման անհատական, ուսումնական նյութերով և միջոցներով,
3.6.Սանի արձակուրդի մասին (2 ամիս՝ միանգամից, կամ մեկական ամիս՝ 2 անգամով) նախօրոք գրավոր տեղեկացնել Դաստիարակին և Ղեկավարին,
3.7. անկախ սանի հաճախումներից՝ պայմանագրով որոշված վճարումները փոխանցել կրթահամալիրի հաշվարկային հաշվին ուտարվա սկզբում միանվագ կամ ամսական` մինչև տվյալ ամսվա 5-ը:

1. **Ղեկավարն իրավունք ունի՝**

4.1. անհրաժեշտության դեպքում Օրինական ներկայացուցչին հրավիրելու նախակրթարան,
4.2. օրինական ներկայացուցչի կողմից իր պայմանագրային պարտավորությունները չկատարելու դեպքում պայմանագիրը լուծելու առաջարկ անելու կրթահամալիրի տնօրենին:

1. **Ղեկավարը պարտավոր է՝**

5.1. ապահովել պայմանագրով որոշված ծառայությունները Սանի լիարժեք խնամքի, զարգացման համապատասխան միջավայրում,
5.2. ապահովել սանիտարահիգիենիկ պատշաճ պայմաններ,
5.3. ապահովել սաների շուրջտարյա գործունեությունը համապատասխան ջերմային ռեժիմի պայմաններում,
5.4. խմբի բլոգի, ծեսերի, ստուգատեսների, ցուցադրությունների միջոցով պարբերաբար ծնողին ներկայացնել Սանի` կրթական ծրագրի յուրացման արդյունքները,
5.5. ապահովել ըստ ծրագրի տարեկան ծախսերի նախահաշվի` գումարի ծախս և տարեկան հաշվետվություն ներկայացնել դպրոցի, խմբի ծնողական խորհուրդներին` ի գիտություն,
5.6. ծնողի ընտրությամբ, սահմանված կարգով ապահովել սանի զարգացման (ուսուցման) լրացուցիչ ծառայություններ, որոնց համար կնքվում են լրացուցիչ պայմանագրեր,
5.7. սահմանված կարգով Օրինական ներկայացուցչի ցանկությամբ և միջոցներով կազմակերպել Սանի տրանսպորտային տեղափոխումը, եթե սանի ավագ քույրը կամ եղբայրը կրթահամալիրի սովորող են։

1. **Պայմանագրի ժամկետը, փոփոխման և լուծման պայմանները**

6.1. Պայմանագիրն ուժի մեջ է մտնում ստորագրման պահից և գործում է մինչև 2021թ. սեպտեմբերի 1-ը:
6.2. Պայմանագիրը կարող է փոխվել կողմերի համաձայնությամբ: Կատարված փոփոխությունները կամ լրացումները համարվում են Պայմանագրի անբաժանելի մաս:
6.3. Պայմանագիրը կարող է լուծվել Օրինական ներկայացուցչի նախաձեռնությամբ:
6.4. Պայմանագիրը կարող է լուծվել կողմերից մեկի՝ պայմանագրային պարտավորությունները չկատարելու դեպքում:

1. **Այլ պայմաններ**

 7.1.Եթե պայմանագրի լուծարման պահին ծնողի կատարած մուծումներն ավելին են, քան պայմանագրով մատուցված ծառայությունները, կրթահամալիրը ծնողին վերադարձնում է մնացորդային գումարը:
7.2. Պայմանագրով չնախատեսված լրացուցիչ ծառայության համար կնքվում է լրացուցիչ պայմանագիր:
7.3. Սույն պայմանագիրը կազմված է հավասարազոր իրավաբանական ուժ ունեցող հայերեն երկու օրինակից: Յուրաքանչյուր կողմի մոտ գտնվում է պայմանագրի մեկական օրինակ:
7.4. Պայմանագրի գործողության ժամկետի ավարտից հետո Պայմանագրի օրինակը սահմանված կարգով դպրոցում պահպանվում է հինգ տարի:

**Պայմանագրի կողմեր**

Օրինական ներկայացուցիչ`.......
Հասցե`.....
Հեռախոս (նաև՝ բջջ.)`....
Էլեկտրոնային հասցե`........

Ստորագրություն՝

ՀՀ ԿԳՄՍՆ Երևանի «Մխիթար Սեբաստացի» կրթահամալիրի ՊՈԱԿ-ի
Հարավային  դպրոցի ղեկավար`
Բանկային հաշվի համար` Հ/Հ900018003203, ՀՀ ՖՆ Գործառնական վարչություն

Ստորագրություն՝

Ամսաթիվ՝